b'\n_START_ARTICLE_\nGerhardt Boldt\n_START_SECTION_\nToisen maailmansodan loppuvaiheet\n_START_PARAGRAPH_\nSodan aikana Boldt yleni Oberleutnantiksi palveltuaan 58. jalkav\xc3\xa4kidivisioonassa it\xc3\xa4rintamalla. H\xc3\xa4n palveli my\xc3\xb6s rakuunaupseerina. Boldtille my\xc3\xb6nnettiin Ritterkreuz 4. elokuuta 1943. _NEWLINE_Sodan viimeisten kuukausien aikana Boldt kuului Reinhard Gehlenin tiedusteluryhm\xc3\xa4\xc3\xa4n asemapaikkanaan Adolf Hitlerin F\xc3\xbchrerbunker Berliiniss\xc3\xa4. Boldt raportoi kenraali Hans Krebsille ja oli mukana p\xc3\xa4ivitt\xc3\xa4isiss\xc3\xa4 tilannepalavereissa, joihin osallistui Hitler kenraaleineen ja l\xc3\xa4himpine avustajineen kuten Martin Bormann, Hermann G\xc3\xb6ring ja Joseph Goebbels. Boldt l\xc3\xa4hti bunkkerista 29. huhtikuuta 1945 yhdess\xc3\xa4 Bernd Freytag von Loringhovenin ja Rudolf Weissin kanssa._NEWLINE_Boldt on kirjoittanut sodan viimeisist\xc3\xa4 p\xc3\xa4ivist\xc3\xa4 kirjan Hitler\xe2\x80\x99s Last Days: An Eye-witness Account (englanniksi). Vuoden 1973 elokuvan Hitler: Viimeiset kymmenen p\xc3\xa4iv\xc3\xa4\xc3\xa4 k\xc3\xa4sikirjoitus perustuu Boldtin kokemuksiin._NEWLINE_Boldtin kirjan aitoutta on my\xc3\xb6s ep\xc3\xa4ilty ja h\xc3\xa4nen on v\xc3\xa4itetty kirjoittaneen kirjansa muihin l\xc3\xa4hteisiin pohjautuen.'